Tryodlaskaqi
Tryodlaskaqi yarımadası (isl. Tröllaskagi) — İslandiya ərazisində yerləşən yarımada. Tryodlaskaqi yarımadası İslandiyanın şimalında yerləşir. Şimaldan Qrenland dənizi, şərqdən Eyya-fiord, qərbdən isə Skaqa-fiordla əhatələnmişdir. Yarımadanın şərqində İslandiyanın ən böyük şəhərlərindən biri olan Akyureyri yerləşir. Yarımada ərazisi bir dağlıq platodur. Ətaziində dəniz səviyyəsindən 1000 metr yüksəkliyi olan dağlar mövcuddur. Ən hündür zirvəsi Kerlinq vulkanı 1538 metr yüksəkliyə malikdir. İri yaşayış məntəqələri ancaq sahil ərazilərində yerləşir. Ən iri yaşayış məntəqələri:Dalvik, Xofsous, Siqlyufordyur, Oulafsfordyur. Yarımada ərazisindən İslandiya dairəvi yolu keçir.